Trelis/gawiki huggingface dataset:
Sinéad Ní Uallacháin. Is iriseoir, aisteoir, ealaíontóir agus láithreoir raidió Éireannach í Sinéad Ní Uallacháin.
Beathaisnéis.
Rugadh Sinéad Ní Uallacháin i mBaile an Éanaigh, Contae Chiarraí. Rinne sí staidéar ar ealaín agus ar ailtireacht in Institiúid Teicneolaíochta Bhaile Átha Cliath i Sráid Bolton. Tar éis sin, shocraigh sí dul chun bheith ina léiritheoir raidió agus ina craoltóir le RTÉ Raidió na Gaeltachta.
Cuireann Ní Uallacháin seó na seachtaine "Sinéad ar Maidin" i láthair, agus oibríonn sí ar "Cormac ag a Cúig."
Tá sí fós ag úsáid a cuid scileanna ealaíne agus rinne sí na léaráidí sa leabhar "An Tíogar agus a Mhadra" le Mícheál Ó hUanacháin i measc saothair eile.
Bhí Ní Uallacháin ina breitheamh ar an tsraith "Réalta agus Gaolta" ar TG4. Feidhmíonn Ní Uallacháin san amharclann chomh maith agus sheinn sí i roinnt seónna stáitse. San amharclann bíonn sí ag obair go príomha le hAisteoirí Bulfin. Tá sí ar bhord stiúrthóirí Chomharchumann Raidió Átha Cliath Teoranta (CRÁCT).
Falscaí. Is tine scriosach mhór a scaipeann go sciobtha thar coillearnach nó caschoill í falscaí.
Caschoill. Is talamh a dhéantar de fásra scrobarnach í caschoill.
Carlos Sánchez. Is imreoir sacair Colómach é Carlos Alberto Sánchez Moreno a rugadh ar an 6 Feabhra 1986 i gQuibdó. Imríonn sé faoi láthair le West Ham.
Carlos Valderrama. Is iarimreoir sacair Colómach é Carlos Alberto Valderrama Palacio a rugadh ar an 2 Meán Fómhair 1961 i Santa Marta. El Pibe Valderrama an leasainm a bhí air.
Shane Mosley.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1058265&lt;/parentid&gt;
 &lt;timestamp&gt;2022-08-20T19:58:15Z&lt;/timestamp&gt;
 &lt;contributor&gt;
 &lt;username&gt;HusseyBot&lt;/username&gt;
 &lt;/contributor&gt;
 &lt;minor /&gt;
 &lt;comment&gt;WD&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Dornálaí Meiriceánach, a bhí ina churadh marcmheáchain, is ea Shane Andre Mosley, a rugadh ar 7 Meán Fómhair, 1971 i Lynwood, California.
Vernon Forrest. Dornálaí Meiriceánach, a bhí ina churadh marcmheáchain, ab ea Vernon Forrest, a rugadh ar 12 Feabhra, 1971 in Augusta, Georgia agus a fuair bás ar an 25 Iúil, 2009.
Ricardo Mayorga. Dornálaí Nicearaguach, a bhí ina churadh marcmheáchain, is ea Ricardo Antonio Mayorga Perez, a rugadh ar 3 Deireadh Fómhair, 1973 i Managua.
An Íoslainn i gComórtas Amhránaíochta na hEoraifíse. Ghlac An Íoslainn páirt i gComórtas Amhránaíochta na hEoraifíse don chéad uair sa bhliain 1986.
Rinnín. Is baile beag atá suite in iarthar an Chláir í Rinnín. Tá sé suite cúig chiliméadar ó Shráid na Cathrach agus seacht gciliméadar ón sráidbhaile na Leathinse.
Tá scoil ann darbh ainm Scoil Náisiúnta Rinnín ar a bhfuil tuairim is daichead scoláirí ag freastal.
Bhíodh Oifig an Phoist san áit seo ach tá sé dúnta anois.
Is é an bóthar mór a théann tríd an áit seo ná an N67. Téann an bóthar seo go cathair na Gaillimhe.
Tharla luíochán san áit seo, tugtar 'Luíochán Rinnín' air.
Tá aillte móra suite san áit agus is féidir éin mhara (mar faoláin agus broighill) a fheiscint ó bhruach na haille.
Cairell mac Muiredaig Muinderg. Rí na nUladh ba ea Caireall mac Muireadaigh Mhuindeirg (Sean-Ghaeilge Cairell mac Muiredaig Muinderg) den Dál Fiatach, aitheanta chomh maith mar Caireall Coscrach. Iar-ríthe ab ea a athair Muireadach Muindearg (bás 489) agus a dheartháir Eochaidh (bás 509).
I ndiaidh léirscrios Eamhain Mhacha, tar éis na bliana 450, tháinig an Dál Fiatach i gceannas ar athbheochan na "nUlad", agus a athair Muireadach ar an chéad rí stairiúil. Sa bhliain 496/498, faightear sna hannála an ruathair déanta ar Dhún Leathglaise (Dún Pádraig, Contae an Dúin), arbh fhéidir bheith ina fhianaise ar theacht i gceannas an Dáil Fhiataigh.
De réir Annála Tiarnaigh, tháinig Caireall i gcoróin sa bhliain 509, agus a chomharba sa bhliain 532 — réimse 24 bliain. De réir an Leabhair Laighnigh, bhí réimse 25 bliain aige, agus 23 bhliain de réir na "Sioncronachtaí Laud".
Tá scéal ann sa Bheatha Trípháirteach Naoimh Phádraig gur chuir Naomh Pádraig mallacht ar mhuintir a dhearthár, Eochaidh, agus gur thug sé a bheannacht ar mhuintir Chairill. Is fíor gur ghlac muintir Chairill an ríogacht chucu féin. Mic aitheanta aige ab ea Deamán (bás 572) agus "Baotán" (bás 581), ríthe na nUladh araon.
Muiredach Muinderg. Rí na nUladh de Dhál Fhiatach ba ea Muireadhach Muindearg (Sean-Ghaeilge "Muiredach Muinderg") mac Forgga mhic Dhalláin.
De réir na nAnnál Tiarnaigh, fuair sé bás sa bhliain 489. Sa Leabhar Laighneach, deirtear go raibh réimeas 24 bliain aige. Ní deirtear aon rud eile faoi sna hannála.
I ndiaidh léirscrios Eamhain Mhacha, tar éis na bliana 450, tháinig Dál Fhiatach i gceannas ar athbheochan na "nUlad" agus Muireadhach ar an gcéad rí stairiúil.
De réir ghinealach Dhál Fhiatach, bheannaigh Naomh Pádraig é.
Is amhlaidh go raibh ríchathaoir ag a theaghlach i nÓchtar Cuillche, taobh ó dheas de Bhaile Átha Fhirdhia, Contae Lú. Deirtear gur roinn a shleachta a n-oidhreacht anseo sa luath-6ú haois.
Luaitear sna hannála cúigear mac Mhuireadhaigh, san áireamh Eochaidh agus Caireall, ríthe na nUladh araon.
Mairearaid nighean Lachlainn. File i nGaeilge na hAlban ba ea Mairearaid (Maighread) nighean Lachlainn (c. 1660–?). Fuair sí bás am éigin san 18ú haois. 
Bhí sí ina cónaí ar Oileán Mhuile, ar thailte chlann Ghill-Eain, agus chum sí amhráin faoin anachain a tháinig ar a muintir de thoradh threascairt thaoisigh chlann Ghill-Eain agus teacht na gCaimbeulach ina n-áit.
Is dócha gurbh fhear de Dhòmhnallach a hathair ach gur bhain a máthair le clann Ghill-Eain. Deir an béaloideas go raibh sí pósta le fear de chlann Ghill-Eain agus go raibh clann mhór acu. Bhí sí ina banaltra ag sé dhuine dhéag de dhaoine uaisle Oileán Mhuile, ach fuair siad bás roimpi, mar a rinne a clann féin. Deirtear gur minic a théadh sí chun uaigh an duine dheireanaigh díobh siúd a bhí oilte aici. Faoin am sin bhí sí an-sean agus í crom dá réir.
Déanann sí tagairt do Bhliain an Phrionsa (éirí amach na Seacaibíteach in 1745) ina cuid filíochta.
Eochaid mac Muiredaig Muinderg. Rí na nUladh ba ea Eochaidh mac Muireadaigh (Sean-Ghaeilge Eochaid mac Muiredaig) den Dál Fiatach. Muiredach Muinderg ab ea athair.
Tugtar bliain a bháis mar 509 sna hAnnála Tiarnaigh. Tugtar dó sna hannála úd réimse 20 bliain, 489–509. De réir an Leabhair Laighnigh, bhí réimse 22 bliain aige, agus 23 bhliain de réir na "Sioncronachtaí Laud".
I ndiaidh léirscrios Eamhain Mhacha, tar éis na bliana 450, tháinig an Dál Fiatach i gceannas ar athbheochan na "nUlad", agus a athair Muireadach ar an chéad rí stairiúil. Is amhlaidh go raibh an ríchathaoir i nOchtar Cuillche, Collon, taobh ó dheas de Bhaile Átha Fhirdhia, Contae Lú. Deirtear gur roinn a shleachta a n-oidhreacht anseo sa luath-6ú haois. Sa bhliain 496/498, faightear sna hannála an ruathair déanta ar Dhún Leathglaise (Dún Pádraig, Contae an Dúin), arbh fhéidir bheith ina fhianaise de theacht i gceannas an Dáil Fhiataigh.
Tá scéal ann sa Bheatha Trípháirteach Naoimh Phádraig gur chuir Naomh Pádraig mallacht ar mhuintir a dhearthár, Eochaidh, agus gur thug sé a bheannacht ar mhuintir Chairill, óir gur thug Eochaidh ord go mbáitear beirt mhaighdean arbh mhaith leo freastal ar Dhia. Chaith bean chéile Eochada í féin agus í torrach os comhair Pádraig, agus baisteadh í chun a mac sa bhroinn a shábháil ar an mallacht. Is fíor gur ghlac muintir Chairill an ríogacht chucu féin.
Kobe Bryant. Imreoir cispheile gairmiúil Meiriceánach ab ea Kobe Bean Bryant (23 Lúnasa 1978 – 26 Eanáir 2020). Garda caithimh a bhí ann ar an gcúirt. D'imir Bryant 20-séasúr ar fad, an t-am ar fad leis na Los Angeles Lakers san National Basketball Association (NBA). Imreoir cispheile gairmiúil leis an NBA ab ea a athair freisin agus chuaigh sé féin isteach san NBA go díreach ón ardscoil, ag baint amach cúig chraobh NBA. Áirítear é mar dhuine de na himreoirí cispheile is fearr riamh. Dar leis an iriseán "Forbes", bhí $350 milliún d'acmhainn aige sa bhliain 2016. Fuair sé bás ar 26 Eanáir 2020 i dtimpiste héileacaptair ina maraíodh ochtar eile, ina measc iníon leis darbh ainm Gianna.
Rugadh Kobe do Joe Bryant agus a bhean chéile in Philadelphia, Pennsylvania. Nuair a d'éirigh a athair ón NBA thosaigh sé ag imirt chispheile san Iodáil, agus chaith Kobe tamall ansin agus é ag fás aníos. Ar ais i Meiriceá dó, d'fhreastail sé ar Lower Merion High School i bPennsylvania, mar ar aithníodh é mar an t-imreoir cispheile meánscoile ab fhearr sa tír.
Vita tripartita Sancti Patricii. Scéal dhátheangach beatha Naoimh Phádraig is ea Vita tripartita Sancti Patricii (Sean-Ghaeilge: Bethu Phátraic, Gaeilge: "Beatha Thrípháirteach Naoimh Phádraig"), scríofa i ndeireadh na 9ú haois as (Sean-)Gaeilge agus as Laidin. Luaitear scaití mar údar Naomh Mac Dhuibhín. Is é an eiseamláir is luaite as Gaeilge de bheathaisnéis naoimh. Ba chóir go léifí é ina thrí chuid le linn féile trí lá an naoimh.
Ceimic orgánach. Is é is ceimic orgánach ann ná staidéar ar chomhdhúile carbón-bhunaithe. Is féidir le
hadaimh charbóin naisc chomhfhiúsacha láidre a fhoirmiú le hadaimh eile carbóin, rud a chruthaíonn
slabhraí agus fáinní adamh carbóin ar a dtugtar an cnámharlach carbóin. Is féidir leis an charbón naiscshingile, naisc dhúbailte agus naisc thriaracha a fhoirmiú leis féin. Bíonn hidrigin nasctha le hadaimh charbóin fosta sa chnámharlach seo agus tugtar hidreacarbón ar an chomhdhúil a dhéantar, rud a chiallaíonn nach bhfuil ann ach carbón agus hidrigin. Adaimh eile ar nós ocsaigin,
nitrigin agus sulfar, is féidir iad a cheangal le naisc chomhfhiúsacha leis an chnámharlach carbóin (ag glacadh áit na n-adamh hidrigine). Na comhdhúile a bhíonn ann dá thoradh seo, is gnách leo bheith
níos imoibríche ná an hidreacarbón bunúsach. Tugtar feidhmghrúpaí ar ghrúpaí dá leithéid agus is iad na grúpaí seo a chinneann imoibrithe cheimiceacha an mhóilín. Lena rá ar dhóigh eile, tá an cheimic a bhaineann le comhdhúil orgánach á cinneadh ag a feidhmghrúpa agus is é an feidhmghrúpa an grúpa imoibríoch taobh istigh de chomhdhúil. Móilíní orgánacha a bhfuil an feidhmghrúpa céanna iontu, is baill iad den tsraith homalógach chéanna. I sraith homalógach, tá comhdhúile ann a bhfuil an fhoirmle ghinearálta chéanna acu; léiríonn airíonna comhchosúla ceimiceacha grádú maidir le hairíonna fisiceacha agus bíonn gach ball difriúil leis an cheann ina dhiaidh le haonad CH2.
Watership Down. Is úrscéal leis an údar Sasanach Richard Adams é Watership Down. D'fhoilsigh Rex Collings Ltd. i Londain an leabhar sa bhliain 1972. Tá sé suite i dtuaisceart Shasana, timpeall Hampshire, agus díríonn an scéal ar dhornán beag coiníní. Cé go bhfuil siad ina gcónaí ina ngnáthóg fiáin nádúrtha, lena gcuid poll, tá siad antrapamorfach lena gcuid cultúr, teanga, seanfhocail, filíocht agus miotaseolaíocht féin acu.
Ag dúiseacht téamaí eipiciúla, leanann an t-úrscéal na coiníní agus iad ag éalú an scrios á dhéanamh ar a gcoinicéar. Déanann siad cuardach ar áit nua le baile a chruthú (ag "Watership Down"), nuair atá siad ag dul i ngleic le contúirtí agus cathuithe ar an bhealach.
Ba é "Watership Down" an chéad úrscéal le Richard Adams. Dhiúltaigh go leor foilsitheoirí é sular ghlac Collings leis an lámhscríbhinn. Bhain an leabhar an Bonn Carnegie, an Duais Guardian agus go leor gradam leabhar eile. Cóiríodh an úrscéal mar scannán lánfhada sa bhliain 1978, agus ina dhiaidh sin mar shraith teilifíse, a craoladh ó 1999 go dtí 2001.
Of Mice and Men. Nóibhille de chuid John Steinbeck is ea Of Mice and Men.
Plota.
Bíonn dhá imirceach allamuigh i gCalifornia ag obair ar an plandáil i rith an Spealadh Mór - George Milton, fear cliste ach gan oideachas, agus Lennie Small, fear toirtiúil, láidir é ach tá sé faoi mhíchumas meabhrach. Tá siad i Soledad ar á mbealach go dtí cuid eile de California. Tá súil acu gur bhainfidh siad a aisling amach agus bheidh ábalta socraigh síos ar a bpíosa talún féin. Tá cuid aisling Lennie le bheidh ach tabhairt aire do na coiníní mar go raibh grá aige bheidh ag theaghmaigh ainmhithe bog, cé go mharíonn sé i gcónaí de thaisme iad. Tá an aisling seo ceann de na scéalta is fearr le Lennie agus aithinsíonn George an scéal i gcónaí. Theith siad ó Weed nuair a cuir Lennie a lámha ar gúna bean agus ní ligfeadh sé dí dul, rud as ar tháinig cúiseamh éignithe. Tháinig sé chun solais go luath go raibh George cosantóir Lennie agus tá siad mór le chéile in ainneoin amaidí Lennie.
An Garbhán. Is leabhar do pháistí é An Garbhán (Béarla: "The Gruffalo") le scríbhneoir agus drámadóir . Tá an leabhar mhaisithe ag chomh maith. Sa leabhar seo, insíodh scéal faoi luchóg, atá mar phríomhcharachtar an leabhair, ag glacadh siúlóide tríd na coillte agus na rudaí a tharlaíonn dó agus é ar an tsiúlóid seo. Díoladh níos mó ná 13 milliún cóip den leabhar, bhuaigh an leabhar roinnt duaiseanna do litríocht na bpáistí, agus forbraíodh é mar dráma ar an West End agus ar Broadway agus fiú scannán beoite a bhí ainmnithe le haghaidh duais Oscar. 
Bhí an Garbhán foilsithe ar dtús sa bhliain 1999 sa Ríocht Aontaithe ag Macmillan Children’s Books mar eagrán faoi chlúdach crua le 32 leathanach san iomlán, ina dhiaidh sin, eagrán faoi chlúdach bog sé mhí ina dhiaidh, agus tar éis sin, eagrán leabhair le boird i bhformáid bheag, a scríobhadh do léitheoirí idir trí bliana d'aois agus seacht mbliana d'aois. Tá thart fá 700 focal ann san iomlán sa leabhar. Tá sé scríofa i gcúpláin ríme, le véarsaí athchleachtach le mionathrú iontu.
Matilda. Úrscéal do pháistí de chuid an scríbhneora mórcháile Roald Dahl is ea Matilda. D'fhoilsigh Jonathan Cape i Londain é sa bhliain 1988, le Quentin Blake. 
Tá closleabhar le fáil ón aisteoir Kate Winslet; rinneadh scannán de sa bhliain 1996 faoi stiúir Danny DeVito; rinne BBC Ráidió 4 clár le Lauren Mote mar Matilda, Emerald O'Hanrahan mar Miss Honey, Nichola McAuliffe mar Miss Trunchball agus Lenny Henry mar an scéalaí. 
Tá leagan Gaeilge, aistrithe ag Muiris Ó Raghallaigh Matilda, le fáil ó Leabhar Breac ó 2021 ar aghaidh.
Scéal.
Is scéal é faoi chailín a léann gach uile leabhar thart uirthi agus atá in ann rudaí a bhogadh lena hintinn!
An tIasc Ildathach. Is leabhar do phaistí é 'An tIasc Ildathach' a scríobh agus a mhaisigh Marcus Pfister. Tá cáil ar an leabhar mar gheall ar an teachtaireacht a thugann sé do pháistí maidir lena bheith ag roinnt le chéile.
Plota.
Baineann an leabhar seo le hiasc a dtugtar an t-iasc ildathach air mar go bhfuil gainní lonrach ildathach air. Thaitin na gainní seo leis na héisc eile agus iarrann siad air iad a roinnt amach. Ní bhíonn fonn roinnt ar an t-iasc ildathach, cuireann seo as do na héisc eile agus stadann siad a bheith ag súgradh leis. Iarann an t-iasc ildathach chomhairle ar an t-ochtapas feasa agus deir sé gur chóir dó a chuid gainní a roinnt leis na héisc eile. Deir an t-ochtapas nach mbeidh sé ar an t-iasc is dóighiúla níos mó ach go mbeidh sé sásta. Roinnean an t-iasc á ghainní faoi dheireadh agus feiceann sé go bhfuil lúcháir ar an héisc eile. Ag deireadh an scéal, cé nach bhfuil ach gainne ildathach amháin fagtha aige, bíonn an t-iasc ildathach sásta.
Clár teilifíse.
Cruthaíodh clár teilifíse bunaithe ar an leabhar. Bhí sé léirithe ag Decode Entertainment agus Sony Wonder. Níl baint ag plota an chláir teilifíse le plota an leabhair, tá cuid charachtair difriúla ann agus freastalaíonn siad ar 'scoil na n-iasc'. Craoladh an clár seo ar neart cainéal ar fud an domhain, TG4 san áireamh.
Conspóid.
Tá neart conspóide ag baint leis an leabhar seo mar go bhfuil roinnnt daoine den bharúil go spreagann sé an cumannachas i bpáistí agus go spreagann sé drochnósanna maidir lena bheith ag ceannacht an chairdis.
Boy (leabhar). Is leabhar dírbheathaisnéiseach ó pheann Roald Dahl é Boy nó Gasúr (1984).
Déanann an leabhar cur síos ar a shaol, idir a bhreith agus deireadh a chuid laethanta scoile, sa Bhreatain sna fichidí agus sna tríochaidí, an córas scoile phoiblí ag an am, agus na chéad céimeanna i dtreo na scríbhneoireachta.
Críochnaíonn an scéal nuair a bhfaigheann sé a chéad phost; ag obair le Royal Dutch Shell. 
Leanann a dhírbheathaisnéis ar aghaidh sa leabhair "Going Solo". D'fhoilsíodh eagrán eile darbh ainm "More about Boy" i 2008; bhí an bunscéal iomlán ann, léaráidí, scéalta breise, agus pictiúir ina measc.
Sinsearacht Dahl.
B'Ioruaigh a bhí ina chónaí i gCaerdydd iad tuismitheoirí Roald Dahl; Harald Dahl agus Sophie Hesselberg. Scar Harald óna dheartháir, agus d'imigh sé ar a bhealach féin.
Danny Seaimpín an Domhain. Is úrscéal do pháistí é Danny Seaimpín an Domhain nó Danny, the Champion of the World a scríobh an t-údar Breatnach Roald Dahl sa bhliain 1975 (d'fhoilsigh an comhlacht Alfred A Knopf, inc. an leabhar na Stáit Aontaithe agus Jonathan Cape sa Ríocht Aontaithe). Tá Danny, Seaimpín an Domhain ar cheann de na leabhair is mó aistriúcháin ar domhan agus ar cheann de na leabhair is cáiliúla le Roald Dahl. 
I 1989 rinne Thames Television scannán de. 
D'fhoilsigh leabharbreac.com aistriúchán ar an leabhar a rinne Muiris Ó Raghallaigh.
Scéal.
Insítear scéal Danny, gasúr óg Sasanach, agus a athar William a phléann leis an ngrá speisialta idir athair agus mac — scéal a bhaineann le roghanna morálta. Bíonn siad ag deisiú carranna agus ag seilg piasún. 
Taispeánann Dahl dúinn cé mar a dhéanann daoine ‘maithe’ drochrudaí, nó go gcuirtear daoine i gcás go mbíonn orthu roghanna deacra a dhéanamh. Ina dhiaidh sin féin, tugann an leabhar seo dóchas do dhaoine óga. Taispeánann sé gur féidir leo céimeanna beaga a thógáil in aghaidh daoine atá ag déanamh gearleanúna orthu, agus cathanna beaga a bhuachaint trí chlisteacht agus obair chrua.
Meanmanra. Comhdháil fealsúnachta é Comhdháil Meanmanra. Bunaíodh í sa bhliain 2015. I mBaile Átha Cliath is iondúil a bhíonn sé ar siúl.
The Bad Beginning. Ba é The Bad Beginning an chéad úrscéal ón sraith úrscéal do phaistí darbh ainm "A Series of Unfortunate Events" a d'fhoilsigh Lemony Snicket. Insíonn na leabhair scéal triúir páistí, Violet, Klaus agus Sunny Baudelaire, a fhágtar ina ndílleachtaí i ndiaidh tine agus chuirtear iad le bheith ina gcónaí le Count Olaf, a dhéanann iarracht oidhreacht s'acu a ghoid. 
D'fhoilsigh Scholastic Inc. an leabhar ar 10ú Meán Fómhair, 1999. Is é Brett Helquist a rinne na maisiúcháin. Cuireadh amach closleabhar in 2003. Tá roinnt eagrán déanta den leabhar agus aistríodh an leabhar i gcuid mhór teangacha difriúla.
Louise Crisp. File Astrálach is ea Louise Crisp (rugadh 1957).
Tá sí ina cónaí in Gippsland Thoir in Victoria lena fear céile agus beirt iníonacha. Bhí poist aici mar fhaireoir ar thúr tine, mar mhairnéalach boird agus eile. Tá an chéad chnuasach dánta aici, "The luminous ocean", le fáil mar chuid den chomhfhoilseachán "In the Half-Light" (1988, Friendly Street Poets) le Valery Wilde ("Mad moon alight"). 
Bhí an leabhar úd ar liosta Dhuais Filíochta C.J. Dennis. Bhí a cnuasach "Yuiquimbiang" (2019) ar liosta Dhuais Filíochta Phríomh-Aire Victoria in 2020.
Tithíocht inacmhainne. Is éard is tithíocht inacmhainne ann ná tithíocht a mheastar a bheith ar phraghas réasúnta dóibh siúd a bhfuil ioncam meánach teaghlaigh acu nó níos lú mar atá aicmithe ag an rialtas náisiúnta nó ag rialtas áitiúil trí innéacs aitheanta inacmhainneachta tithíochta. Baineann formhór na litríochta ar thithíocht inacmhainne le morgáistí agus le líon na bhfoirmeacha atá ann feadh chontanaim - ó scáthláin éigeandála, ó thithíocht idirthréimhseach, ó chíos neamh-mhargaidh (ar a dtugtar freisin tithíocht shóisialta nó fóirdheonaithe), go cíos foirmiúil agus neamhfhoirmiúil, tithíocht dhúchasach, agus ag críochnú le húinéireacht tí inacmhainne. 
San Astráil, d'fhorbair an National Affordable Housing Summit Group a sainmhíniú ar thithíocht inacmhainne mar thithíocht atá "...reasonably adequate in standard and location for lower or middle income households and does not cost so much that a household is unlikely to be able to meet other basic needs on a sustainable basis." 
Cuimsíonn tithíocht inacmhainne sa Ríocht Aontaithe "social rented and intermediate housing, provided to specified eligible households whose needs are not met by the market."
Bhí an coincheap faoi inacmhainneacht tithíochta forleathan sna 1980í san Eoraip agus i Meiriceá Thuaidh. I bhfocail Alain Bertaud, ó Ollscoil Nua-Eabhrac agus iar-phríomhphleanálaí ag an mBanc Domhanda, 
""It is time for planners to abandon abstract objectives and to focus their efforts on two measurable outcomes that have always mattered since the growth of large cities during the 19th century’s industrial revolution: workers’ spatial mobility and housing affordability"." "Housing choice is a response to an extremely complex set of economic, social, and psychological impulses.
Roghnaítear tithíochta mar fhreagairt ar shraith an-chasta spadhar eacnamaíoch, sóisialta agus síceolaíoch. Mar shampla, d'fhéadfadh go roghnódh roinnt teaghlach níos mó a chaitheamh ar thithíocht mar go mbraitheann siad gur féidir leo, cé go mb'fhéidir nach bhfuil rogha ag daoine eile..
Conaille Muirtheimne. Ríocht na gCruithne ba ea Conaille Muirtheimhne (Sean-Ghaeilge Conaille Muirthemne}, a bhí suite i Oirdheisceart Uladh (i dtuaisceart chúige Laighean mar atá inniu), idir roimh 688 go dtí tar éis 1107, a bheag nó a mhór.
Bunúis.
Cuid de ríogacht na "nUladh" ab ea Conaille Muirtheimhne tráth, agus d'fhan siad ina chomhghuaillí acu ar feadh an chuid is mó dá stair. I Leabhar na gCeart, faightear an Conaille i measc "na gcríoch a íocann a rí cáin dosna "hUlaid"." Mar chúiteamh, d'íocfadh rí na nUlad do "Rí Laochta Mhuirthemhne - sé chruach chruinne lán de leann, deich long ó Laoch Ealga, deich n-each agus deich bhfallaing gheala."
Creidtear gur géag na gCruithne is ea iad. Deir Dubhaltach Mac Firbhisigh: "Mar bhaill Chruithne na hÉireann tá an "Dál nAraidi", na seacht "Laighsi" na Laighean, na seacht Soghain na hÉireann, ach gach Conall na hÉireann." Mhol Eoin Mac Néill gur de chlann na nUlad agus na nÉarann ab ea Conaille Muirtheimne, de shliocht Chonaill Anglonnaigh, mac "Deda" mhic Shin. 
Is amhlaidh, áfach, gur toradh cumadóireachtaí níos déanaí é an nasc leis na Cruithne.
Stair.
Is é "Dícuill mac Ossénié" an chéad bhall den ríora faighte sna hannála, luaite mar "rex" san "Vita S. Romani".
In gcaitheamh a gcuid staire, bhí an Conaille i mbun cogaidh in éadan "Oirialla" agus Uí Néill, agus scataí lena comhghuaillí na nUlad féin.
Fuair rí dearanach an Chonaille bás sa bhliain 1081, ach sa bhliain 1107, deirtear gur "maraíodh Fearghas, mac rí Chonaille, i mbun catha in éadan Uí Breasail Mhacha", is amhlaidh mar sin go raibh a cuid neamhspleáchais acu fós. Is léir áfach, gur éirigh Oirialla i gceannas orthu am éigin ina dhiaidh sin, is dócha c. 1130 ag Donnchad Ua Cerbaill, rí Oirialla. Sa bhliain 1153, "chreach ... agus dhóigh abb t-Ard Rí Domhnall Mac Lochlainn Conaille."
Clanna.
I measc sloinnte haois leis an dream seo, tá b'fhéidir Uí Chonghaile agus/nó Uí Chonghalaigh.
Tíreolas.
Faightear an cur síos a leanas ar "Conaille Muirthemne" anseo:
Ríthe Chonaille Muirtheimhne.
Ríthe ón mbliain 688 go dtí 1107.
Dál mBuinne. Dream agus fo-ríocht nó tuath na gCruithne ab ea an Dál Buinne (Sean-Ghaeilge Dál mBuinne). De shliocht an Dáil Araidhe as Magh Line i ríocht na nUlad ab ea é. Mac rí seanscéalach na nUladh, Fergus mac Róich, ab ea a shinsear eapainmneach, Bruinne. Tríocha céad ab ea méid a chríoch.
Taoiseach an Dáil Bhuinne ab ea máistir sclábhaithe Naoimh Phádraig, "Míliuc mac Buan" (aitheanta fosta mar Miolchú).
Suíomhanna ríoga.
Bhí Dún ríoga "Eachdach" suite i nDál mBuinne. Bunaíodh an dún úd faoin 9ú haois ag an Dál Fiatach. Sa bhliain 1010 AD, de réir Annála na gCeithre Máistrí, rinne "Flaithbertach Ua Néill" den Chineál Eoghain ionradh ar "Ulaid" agus dhóigh sé Dún "Eachdach". Taobh ó dheas de Dhún Eachdach tá abha Ráth Bhearnait, an teorainn idir an Dál Buinne agus "Uí Echach Cobo".
Suite freisin i nDál Buinne bhí an suíomh insealbhaithe ríoga Craobh Tealcha, gar do Lann Abhaigh, Contae Aontroma. Is amhlaidh go raibh an Dál Araidhe ann ar dtús, sular tháinig an Dál Fiatach i gceannas ann faoin 9ú haois.
Géaga.
Seo a leanas géaga an Dáil Bhuinne:
Naoimh agus bunaithe eaglasta.
De réir seanchais éigin, bhí clann mar a leanas ag Brónach iníon Mhiolchú mhic Bhuinne:
Deirtear ámh gur ficseanúil é an ginealach seo, ach amháin naisc le Naomh Pádraig i gcoiteann.